|  |  |  |  |  |  |  |  |
| --- | --- | --- | --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.  ΚΕΝΤΡΙΚΗΣ ΜΑΚΕΔΟΝΙΑΣ  ΔΙΕΥΘΥΝΣΗ Α/ΒΑΘΜΙΑΣ ΕΚΠ/ΣΗΣ  ΑΝΑΤΟΛΙΚΗΣ ΘΕΣΣΑΛΟΝΙΚΗΣ | | | | Θεσσαλονίκη, 25.09.2020Αριθμ. Πρωτ.: 23819 | | | |
|  | |  | |
|  | |  | |
| Ταχυδρομική Διεύθυνση: | | Κατσιμίδη & Μήλου 33 Τ.Κ.546 38, Θεσσαλονίκη | |  | | Προς: Ενδιαφερόμενους εκπαιδευτικούς | |
| Πληροφορίες: | | Β.Κελγιάνογλου  Κ.Τσουλφάς | |
| Τηλέφωνο: | | 2310 954150 | |
| Φαξ: | | 2310 954152 | |
| Ηλεκτρ. ταχυδρ.: | | [mail@dipe-a.thess.sch.gr](mailto:mail@dipe-a.thess.sch.gr) | |

## ΘΕΜΑ: Πρόσκληση για δήλωση τοποθέτησης εκπαιδευτικών Γενικής Αγωγής μετά από απόσπαση από άλλα Π.Υ.Σ.Π.Ε. και αναπληρωτών σε λειτουργικά κενά της Διεύθυνσης Π.Ε. Ανατολικής Θεσσαλονίκης

Το Π.Υ.Σ.Π.Ε. Ανατολικής Θεσσαλονίκης καλεί από τη **Δευτέρα 28-09-2020 έως και την Τρίτη 29-09-2020 και ώρα 10:00π.μ.**

Α) τους εκπαιδευτικούς γενικής αγωγής, που αποσπάστηκαν από άλλα Π.Υ.Σ.Π.Ε. στο Π.Υ.Σ.Π.Ε. Ανατολικής Θεσσαλονίκης σύμφωνα με την υπ’ αριθμ. πρωτ. 127934/Ε2/24-9-2020 Υ.Α. και

Β) τους αναπληρωτές γενικής αγωγής, που προσελήφθησαν με τις υπ’ αριθμ. πρωτ. 125817/Ε1/21-09-2020 και 125821/Ε1/21-09-2020,

να υποβάλουν δήλωση τοποθέτησης για το διδακτικό έτος 2020-2021 με τα απαραίτητα δικαιολογητικά.

Η αίτηση του εκπαιδευτικού αποτελεί ταυτόχρονα και υπεύθυνη δήλωση με απόλυτη ευθύνη για τα αναγραφόμενα στοιχεία.

Τα δικαιολογητικά, που κατατίθενται μαζί με την αίτηση πρέπει να είναι πρόσφατα (τριμήνου) και είναι τα εξής:

* **Φωτοτυπία της αίτησης απόσπασης από Π.Υ.Σ.Π.Ε. σε Π.Υ.Σ.Π.Ε. (αφορά τους αποσπασμένους εκπαιδευτικούς)**
* Βεβαίωση συνυπηρέτησης, από τον εργοδότη του/της συζύγου, στην οποία να αναγράφεται η ακριβής διεύθυνση εργασίας, η οποία συνοδεύεται από βεβαίωση του ασφαλιστικού φορέα και αποδεικνύει ότι ο/η σύζυγος εργάζεται στον τόπο που ζητείται απόσπαση το τελευταίο ένα (01) έτος. Επίσης σε περίπτωση συζύγου δημόσιου υπαλλήλου, βεβαίωση από την υπηρεσία του και αντίστοιχα εάν ο σύζυγος είναι ελεύθερος επαγγελματίας βεβαίωση από τον ΕΦΚΑ στην οποία να αναγράφεται η έδρα την εταιρείας και ότι η εταιρεία υφίσταται έως σήμερα (η βεβαίωση εκδίδεται ασχέτως οφειλής του ενδιαφερόμενου)
* Πιστοποιητικό εντοπιότητας
* Πιστοποιητικό οικογενειακής κατάστασης
* Βεβαίωση σπουδών τέκνου
* Ιατρική βεβαίωση (σε περιπτώσεις σοβαρών παθήσεων του ιδίου ή μελών της οικογένειάς του)

Οι δηλώσεις τοποθέτησης με τα επισυναπτόμενα δικαιολογητικά κατατίθενται ιδιοχείρως ή με εξουσιοδότηση στη γραμματεία του Π.Υ.Σ.Π.Ε. (Κατσιμίδη & Μήλου 33) τηρώντας τους κανόνες υγιεινής για την προστασία από τον Covid 19 **ή** αποστέλλονται στο ηλεκτρονικό ταχυδρομείο της Διεύθυνσης [**mail@dipe-a.thess.sch.gr**](mailto:mail@dipe-a.thess.sch.gr) με σκαναρισμένη υπογραφή, έως και την Τρίτη **29-09-2020 και ώρα 10:00π.μ..**

Αιτήσεις ή δικαιολογητικά που υποβάλλονται εκπρόθεσμα δε θα γίνονται δεκτά.

Όλα τα στοιχεία είναι διαθέσιμα στην ιστοσελίδα <http://dipe-a.thess.sch.gr> της Διεύθυνσης Π.Ε. Ανατολικής Θεσσαλονίκης.

1.Επισυνάπτεται το έντυπο δήλωσης τοποθέτησης.

2.Λειτουργικά κενά Σχολικών Μονάδων.

**Σημείωση:** Παρακαλούμε να αναφέρετε στην αίτηση-δήλωση αν εκκρεμεί απόσπασή σας σε κάποιο φορέα ή αν πρόκειται να κάνετε χρήση κάποιας μακροχρόνιας άδειας π.χ. ανατροφής, κύησης κ.α.

**Ο Πρόεδρος του Π.Υ.Σ.Π.Ε.**

**Ανατολικής Θεσσαλονίκης**

**Ανδρέας Μαυρίδης**

Κοινοποίηση:

1. Αναπληρώτρια Προϊσταμένη Προσωπικού Δ/νσης Π.Ε. Ανατ. Θεσσαλονίκης
2. Προϊστάμενος Διοικητικού Δ/νσης Π.Ε. Ανατ. Θεσσαλονίκης
3. Αρχείο